સાગરે 24 ઓગસ્ટે ફેબસુક પર વિકાસ ગાંડો થયો છે પોસ્ટ મૂકી હતી. જેમાં તેણે પેરોડી કરતા તમામ હાઇ વે અને બસ સ્ટેશનના જર્જરિત તસવીરોને મૂકી હતી. સાગરે જણાવ્યું કે તેની આ પોસ્ટને એક જ દિવસમાં 200 લોકોએ લાઇક કરી હતી. અને પહેલા સપ્તાહમાં જ તે લાઇન જોરદાર લોકપ્રિય થઇ ગઇ હતી. આ પછી કોંગ્રેસના આઇટી સેલ પણ તેને પોતાની ટેગલાઇનમાં ઉપયોગ કર્યો હતો. તેણે કેમ આ અભિયાન શરૂ કર્યું તે પર સ્પષ્ટતા આપતા સાગરે કહ્યું કે જ્યારે પાટીદાર આંદોલન ચાલી રહ્યું હતું ત્યારે પોલીસે અમારા તમામ વહાનો આગને હવાલે કરી દીધા હતા. જે બાદ જ તે પાટીદાર આંદોલન સાથે જોડાયો હતો. ત્યારે હાલ તો આ વિકાસ ગાંડો થયો છે લાઇન એટલી પ્રખ્યાત થઇ છે કે રાહુલથી લઇને તમામ મોટા નેતા આ પર ચર્ચા કરી ચૂક્યા છે.